Sé munur á uppsetningu texta hér að neðan og í PDF skjali gildir PDF skjalið . 67 / 2012 27. janúar 2012 um flutningsjöfnunarstyrki . Gildissvið Reglugerð þessi kveður á um styrki á grundvelli laga nr. 160 / 2011 um svæðisbundna flutningsjöfnun . Lög nr. 160 / 2011 gilda um flutningsjöfnunarstyrki til einstaklinga eða lögaðila sem stunda framleiðslu á vöru , í samræmi við ákvæði laganna , vegna framleiðslu sem fellur undir C-bálk í íslensku atvinnugreinaflokkuninni ÍSAT 2008 . Styrkir sem veittir eru á grundvelli reglugerðar þessarar falla undir reglugerð framkvæmdastjórnar Evrópusambandsins nr. 1998 / 2006 um beitingu 87. og 88. gr. sáttmálans varðandi minniháttar aðstoð . Byggðakort er kort af Íslandi sem Eftirlitsstofnun EFTA ( ESA ) hefur með ákvörðun nr. 378 / 06 / COL samþykkt fyrir árin 2008 - 2013 þar sem fram kemur á hvaða svæðum á Íslandi er heimilt að veita byggðaaðstoð og að hvaða marki . Ákvörðunin var birt 28. febrúar 2008 í EES-viðbæti við Stjórnartíðindi Evrópusambandsins nr. 11 . Styrkir eru veittir framleiðendum sem staðsettir eru fjarri innanlandsmarkaði eða útflutningshöfn og búa við skerta samkeppnisstöðu vegna hærri flutningskostnaðar . Rétt til flutningsjöfnunarstyrkja vegna framleiðslu á styrksvæðum eiga einstaklingar sem stunda atvinnurekstur og eru með lögheimili á styrksvæði og lögaðilar sem eru með starfsemi og heimilisfesti á styrksvæði . Ávallt skal velja hagkvæmustu flutningsleið , hvort sem er á sjó , landi eða í lofti . Ekki eru veittir styrkir til einstaklinga eða lögaðila sem hafa verið úrskurðaðir gjaldþrota á næstliðnum fimm árum fyrir dagsetningu umsóknar . Framleiðandi á svæði 1 , sbr. 2. mgr. 4. gr. , fær 10% endurgreiðslu af flutningskostnaði á vöru ef lengd ferðar er a.m.k. 245 km . Framleiðandi á svæði 2 , sbr. 2. mgr. 4. gr. , fær 10% endurgreiðslu af flutningi á vörum ef lengd ferðar er 245 – 390 km en 20% ef ferð er lengri en 390 km . Flutningsjöfnunarstyrkir til hvers framleiðanda skulu aldrei vera hærri en sem nemur 200.000 evrum á þriggja ára tímabili . Umsókn um flutningsjöfnunarstyrki . Umsókn um flutningsjöfnunarstyrki skal skila til efnahags - og viðskiptaráðuneytisins fyrir 31. mars ár hvert vegna næsta almanaksárs á undan . Endurkrefja ber flutningsjöfnunarstyrk ef í ljós kemur að styrkþegi hefur vísvitandi veitt rangar eða villandi upplýsingar eða leynt upplýsingum sem hafa áhrif á styrk . Komi í ljós að fjárhæð flutningsjöfnunarstyrks er umfram það hámark sem kveðið er á um í 3. mgr. 6. gr. laga nr. 160 / 2011 skal endurkrefja styrkþega um flutningsjöfnunarstyrkinn í heild . Beri styrkþega að endurgreiða styrk skv. 1. eða 2. mgr. skal hann endurgreiða styrkinn með vöxtum sem Seðlabanki Íslands ákveður og birtir skv. 1. mgr. 8. gr. laga nr. 38 / 2001 , um vexti og verðtryggingu , frá þeim tíma er greiðslan átti sér stað og þar til endurgreiðsla fer fram .